Геастацыянарная арбіта (ГСА) – кругавая арбіта, размешчаная ў плоскасці экватара Зямлі (0° шыраты), знаходзячыся на якой спадарожнік абарачваецца вакол планеты з вуглавой хуткасцю, роўнай вуглавой хуткасці кручэння Зямлі вакол яе восі. Геастацыянарная арбіта мае радыус 42164 км з цэнтрам, які супадае з цэнтрам Зямлі, што адпавядае вышыні 35786 км над узроўнем мора. У гарызантальнай сістэме каардынат кірунак на спадарожнік на такой арбіце не змяняецца ні па азімуце, ні па вышыні над гарызонтам: праекцыя касмічнага апарата на зямную паверхню застаецца фактычна нерухомай. Таму спадарожнікавая антэна, аднойчы накіраваная на такі спадарожнік, увесь час застаецца накіраванай на яго. Геастацыянарная арбіта зяўляецца разнавіднасцю геасінхроннай і выкарыстоўваецца для размяшчэння на ёй штучных спадарожнікаў, часцей за ўсе, тэлекамунікацыйных.